മെഗാ സ്റ്റാറിനായി ചെലവാക്കിയത് 16 ലക്ഷത്തിലേറെ രൂപ... തെരുവിലെ സുബ്രന് മമ്മൂട്ടിക്ക് ആരായിരുന്നു? മദ്യപാനം കൂടിയപ്പോള് ശാസിച്ചു... മമ്മൂട്ടിയോടൊപ്പം ചെലവഴിച്ച നിമിഷങ്ങള്... സുബ്രനെ കാണാന് കൊതിച്ച മമ്മൂട്ടി!!! ഒടുവില് അവസാന ആഗ്രഹം ബാക്കിവെച്ച് മമ്മുട്ടി സുബ്രന് യാത്രയായി... വേര്പാടില് കണ്ണീര് പൊഴിച്ച് താരം ഭ്രാന്തമായ ആരാധനകൊണ്ട് മമ്മൂട്ടിയെ അമ്ബരപ്പിച്ച ആരാധകനായിരുന്നു സുബ്രന്. വര്ഷങ്ങളായി അറിയുന്ന സുബ്രന്റെ വിയോഗം ഒരു വ്യഥ ആവുന്നുവെന്ന് കുറിച്ച് താരം കഴിഞ്ഞ ദിവസം ആദരാഞ്ജലികള് അര്പ്പിച്ചിരുന്നു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ എന്നാല് വെറുമൊരു ആരാധകനെന്ന് പറഞ്ഞ് തൃശൂര് പൂങ്കുന്നം സ്വദേശി സുബ്രനെ മമ്മൂട്ടിക്ക് മാറ്റിനിര്ത്താന് കഴിയില്ല. ആരാധനയെ തുടര്ന്ന് സ്വന്തം പേര് മമ്മുട്ടി സുബ്രനെന്നാക്കിയ അദ്ദേഹത്തോട് അത്രത്തോളം ആത്മബന്ധം പുലര്ത്തിയിരുന്നു. തൃശൂരിലെ ചുമട്ടുതാെഴിലാളിയായിരുന്നു സുബ്രന്. മമ്മൂട്ടിയോടുള്ള ആരാധന കൊണ്ട് സ്വന്തം പേര് മമ്മുട്ടി സുബ്രന് എന്നാക്കി. രാവിലെ കുളിച്ച് ദൈവങ്ങള്ക്കൊപ്പം മമ്മൂട്ടിയുടെ ചിത്രം വച്ച് നമസ്കരിക്കും. ജോലി ചെയ്ത് കിട്ടുന്ന കാശ് കൊണ്ട് ലോട്ടറി ടിക്കറ്റ് വാങ്ങിക്കൂട്ടും. സമ്മാനമടിച്ചാല് ആ തുക കൊണ്ട് മമ്മൂട്ടിയെ നായകനാക്കി സിനിമ പിടിക്കണം എന്നായിരുന്നു എക്കാലത്തെയും ആഗ്രഹം. 15 വര്ഷം കൊണ്ട് 16 ലക്ഷത്തിലേറെ രൂപ ഇത്തരത്തില് ടിക്കറ്റെടുത്ത് ചെലവാക്കിരുന്നു. മമ്മൂട്ടിയെ നേരില് കാണാന് മദ്രാസിലേക്ക് വരെ പോയിട്ടുണ്ട് ഇദ്ദേഹം. ഒരുപാട് തവണ മമ്മൂട്ടിയെ നേരില് കാണാനും പ്രിയപ്പെട്ട ഈ ആരാധകനെ ചേര്ത്തുപിടിക്കാന് മമ്മൂട്ടിയും ശ്രമിച്ചിട്ടുണ്ട്. ഇഷ്ട താരത്തിന്റെ വീട് സന്ദര്ശിച്ചതുള്പ്പെടെ മമ്മൂട്ടിയോടൊപ്പം ചെലവഴിച്ച നിമിഷങ്ങള് മറക്കാനാവാത്ത മുഹൂര്ത്തങ്ങളായി സുബ്രന് മനസ്സില് കൊണ്ടുനടന്നിരുന്നു. തന്നെ കാണാന് സിനിമാ സെറ്റിലെത്തിയ സുബ്രന് മമ്മൂട്ടി ഇരുചക്ര വാഹനം സമ്മാനമായി നല്കുകയും ചെയ്തിരുന്നു. ശങ്കരംകുളങ്ങങ്ങരയിലെ കുളത്തിനു സമീപം ശനിയാഴ്ച രാത്രി അവശനിലയില് കണ്ടെത്തിയ സുബ്രനെ നാട്ടുകാര് ആശുപത്രിയില് എത്തിച്ചെങ്കിലും രക്ഷിക്കാനായില്ല. പ്രിയപ്പെട്ട ആരാധകന്റെ മരണത്തെത്തുടര്ന്ന് ആ പ്രദേശത്തെ ബിജെപി നേതാവ് ആതിരയെ മമ്മൂട്ടി വിളിച്ചിരുന്നു. ആ സംഭവത്തെക്കുറിച്ച് കൗണ്സിലര് തന്നെ ഒരു കുറിപ്പ് പങ്കുവച്ചിരുന്നു. മമ്മൂട്ടി എന്ന നടനെ എനിക്ക് സിനിമയില് കണ്ട പരിചയം മാത്രമേ ഉള്ളൂ.. അതിലപ്പുറം ഒന്നും എനിക്കറിയില്ല.. ഞാന് അറിയാന് ശ്രമിച്ചിട്ടുമില്ല. പക്ഷേ ഇന്ന് ഞാന് അദ്ദേഹത്തെ ഓര്ത്തിരുന്നു. കാരണം എനിക്ക് ഓര്മ വെച്ച കാലം മുതല് മമ്മൂട്ടിയുടെ ഒരു കടുത്ത ആരാധകനെ എനിക്കറിയാം.നാട്ടുകാര് അയാളെ മമ്മൂട്ടി സുബ്രന് എന്ന് വിളിച്ചു. അയാളും സ്വയം അങ്ങനെ തന്നെയാണ് പറയാറ് . വീടൊന്നുമില്ലാതെ അത്യാവശ്യം മദ്യപാനം ഒക്കെ ആയി ശങ്കരംകുളങ്ങര അമ്ബലത്തിന്റെ ജംഗ്ഷനില് ഒരു ആലിന് ചുവട്ടില് മമ്മൂട്ടിയുടെ ഫോട്ടോയും കൂടെ എല്ലാ ദൈവങ്ങളുടെയും ഫോട്ടോസും വെച്ച് അതിന്റെ ചുവട്ടില് ആയിരുന്നു താമസം. അടുത്തുള്ള കട നടത്തുന്നവരും സമീപവാസികളും ഭക്ഷണം കൊടുക്കും.കോവിഡ് ലോക്ക്ഡൌണ് സമയത്ത് ഭക്ഷണം ഞാന് ഏര്പ്പാട് ചെയ്തിരുന്നു . എന്ത് പരിപാടി നടക്കുമ്ബോഴും അതിന്റെ മുന്നില് വന്നു നില്ക്കും. അടുത്തുള്ള കുളത്തില് ആണ് കുളിയൊക്കെ. അതിന്റെ മതിലുകളിലും മമ്മൂട്ടി എന്ന് എഴുതിയിട്ടിട്ടുണ്ട്. മമ്മൂട്ടിയെ കാണാന് ആയി ചെന്നൈയിലെ വീട്ടില് വരെ പോയിട്ടുണ്ട് പല പ്രാവശ്യം. അതും സോഷ്യല് മീഡിയ വരുന്നതിനു മുന്പുള്ള കാലത്ത്. മമ്മൂട്ടി എന്നാല് അയാള്ക്ക് അത്രയും ആരാധനയായിരുന്നു. അദ്ദേഹത്തിനെ വെച്ച് സിനിമ എടുക്കുന്നതിനു ഒരുപാട് കാശിനു ലോട്ടറി ടിക്കറ്റുകള് എടുത്ത് ഭാഗ്യം പരീക്ഷിച്ചിരുന്നു. ഇങ്ങനെയുള്ള മമ്മൂട്ടി സുബ്രന് ഇന്നലെ രാത്രി ശ്വാസതടസം അനുഭവപ്പെട്ടതിനെ തുടര്ന്ന് നാട്ടുകാരായ ശ്രീജിത്തും അപ്പുവും ജില്ലാ ഹോസ്പിറ്റലില് എത്തിച്ചു കുറച്ച് സമയത്തിന് ശേഷം മരണപ്പെട്ടു. ഇതറിഞ്ഞപ്പോഴാണ് നേരത്തെ പറഞ്ഞത് പോലെ ഞാന് മമ്മൂട്ടി എന്ന നടനെ ഓര്ക്കാന് കാരണം. പക്ഷേ ഈ മനുഷ്യന് മമ്മൂട്ടിക്കു എത്ര പ്രിയപ്പെട്ടവന് ആണെന്ന് ഞാന് മനസിലാക്കാന് വൈകിപ്പോയി. അല്പ സമയം മുന്പ് മരണവിവരം അറിഞ്ഞു അദ്ദേഹം എന്നെ ഫോണില് വിളിക്കുന്നത് വരെ. കഥ പറയുമ്ബോള് സിനിമയിലെ അശോക് രാജ് ബാലനെക്കുറിച്ച് സംസാരിക്കുന്നത് പോലെയാണ് എനിക്ക് തോന്നിയത് . തെരുവില് കിടന്നിരുന്ന സാധാരണക്കാരനായ ഒരു ആരാധകനോട് പോലും ഇത്രമേല് ആത്മ ബന്ധം പുലര്ത്തിയിരുന്നു മലയാളത്തിന്റെ മെഗാസ്റ്റാര് എന്നറിയുമ്ബോള് തികഞ്ഞ ആദരവ് മമ്മൂക്ക. സുബ്രനെ കുറിച്ചുള്ള ഒരുപാട് ഓര്മ്മകള് മമ്മൂക്ക പങ്കിട്ടു. ഷൂട്ടിംഗ് സ്ഥലങ്ങളിലും വീട്ടിലും വരാറുണ്ടായിരുന്നതും അവസാനം മദ്യപാനശീലം കൂടിയപ്പോള് വഴക്ക് പറഞ്ഞിരുന്നതുമെല്ലാം അദ്ദേഹം പറഞ്ഞു. മമ്മൂട്ടിയോടുള്ള അടുപ്പം ഒരിക്കല് പോലും വ്യക്തിപരമായ നേട്ടത്തിന് സുബ്രന് ഉപയോഗിച്ചില്ല . തികച്ചും അസാധാരണക്കാരനായ ആരാധകനായിരുന്നു സുബ്രന്.സുബ്രനെ ഓര്ത്തതിന് , ആ സ്നേഹ വായ്പിന് , കരുതലിന് , ആദരവോടെ നന്ദി മമ്മൂക്കാ.. മമ്മൂട്ടി സുബ്രന് ആദരാഞ്ജലികള്. എന്നായിരുന്നു കുറിച്ചത്. മമ്മൂട്ടി ആരാധകന്റെ സംസ്ക്കാരം ഇന്ന് ലാലൂര് ശ്മശാനത്തില് നടക്കും.